google/wiki40b huggingface dataset:
Wienerkongressen

Wienerkongressen fant sted i Wien i Østerrike fra oktober 1814 til juni 1815 for å regulere og restaurere Europas politiske forhold etter napoleonskrigene. Dette var den tredje store fredskongress i den nyere tid. 
Kongressen kom til som den østerrikske utenriksminister fyrst Metternichs verk, og hans avvisning av tidens liberale og nasjonale ideer fikk sette sitt preg på den.

Deltakere

Nesten alle Europas stater og fyrstehus tok del på kongressen. De fem stormaktenes delegasjonsledere var Metternich for Østerrike, Castlereagh for Storbritannia, keiser Alexander I og Nesselrode for Russland, Hardenberg og Humboldt for Preussen, og Talleyrand for Frankrike.
På vegne av Sverige deltok greve Carl Axel Löwenhielm, og på vegne av Danmark deltok utenriksminister greve Niels Rosenkrantz. Kong Frederik VI var også til stede.

Forløp

Det polsk-saksiske spørsmål førte til randen av krig. Opptatt av den europeiske likevekt motsatte Castlereagh og Metternich seg at Russland skulle få annektere Polen. Talleyrand, fransk utenriksminister både under Barras, Napoleon og kong Ludvig XVIII benyttet seg av krisen for å oppnå en politisk styrkelse av Frankrike ved at han tiltrådte den hemmelige britisk-østerrikske pakten mot Russland og Preussen (januar 1815). 
Napoleons hjemkomst fra Elba førte til en rask kompromissvilje og avslutning av Wienkongressens arbeid. I juni ble avtaleverket ferdig.

Resultater

Wienkongressen gjenetablerte balansen mellom de fem stormaktene («pentarkiet»).
Frankrike beholdt i det vesentlige sine grenser og besittelser fra 1792, i tillegg kontrollert av en krans av mellomstore stater: den nye staten Det forente nederlandske kongedømme, Kongedømmet Sardinia-Piemonte nå forøket med de fransktalende områder av Savoia.
Norge ble overført fra Danmark til den svenske kongen.
Storbritannia i personalunion med det nye Kongedømmet Hannover og med de nye besittelsene Malta, Ceylon, Kappkolonien og Helgoland kom ut av kongressen som de egentlige seierherrer.
Russland vant Kongress-Polen (med egen forfatning) og ble en ledende kolonimakt.
Østerrike gav avkall på de habsburgske Nederlandene (Belgia) og Fremre Østerrike (i dagens Tyskland, Frankrike m.v.) i bytte mot territoriegevinster i Galicia, Øvre Italia og Dalmatia. Landet utøvet et politisk tilsyn med store deler av dagens Italia.
Preussen slo seg til ro med en deling av Sachsen og fikk i bytte Rhinprovinsen og Westfalen.
Sveits fikk sin «evigvarende nøytralitet» garantert.
Masao Sugimoto

Karriere

Masao Sugimoto startet sin profesjonelle karriere i Yamaha Motors i 1990. Han har også spilt for Shimizu S-Pulse.
Ahmed I

Ahmed I  (arabisk: أحمد الأول, født 18. april 1590 i Manisa i Det osmanske rike, død 22. november 1617 i Konstantinopel) var sultan av Det osmanske rike fra 1603 i 14 år frem til sin død.

Bakgrunn

Ahmed var en sønn av Mehmed III, som han etterfulgte på tronen i 1603. Dermed var han den første osmanske sultan som overtok makten mens han ennå var mindreårig.

Sultan

Ahmed fulgte ikke den skikk å beordre drept alle sine direkte konkurrenter til tronen, som broren Mustafa Han skulle så i sin tid etterfølge Ahmed på tronen. Hen han lot imidlertid sin bestemor Safiye, som egentlig hadde styrt regjeringsverket frem til hans tronbestigning, innesperre i haremet.
Ahmed I hadde to hustruer. Den første var Mahfiruze Hatice Sultan, mor til Osman II, og den andre var Kösem Mahpeyker, som han skal ha vært offisielt gift med og som han hadde seks barn med: Sønnene Mehmet, Murad IV, Ibrahim I og Kasim, og døtrene Ayşe Sultan, Fatma Sultan, Gevher Sultan og Atike Sultan. 
I begynnelsen av sin embedstid viste han en del beslutningskraft. Denne skulle forta seg etterhvert. Krigene  i Ungarn (den tredje østerrikske tyrkerkrig / den lange tyrkerkrig) og i Persia, som ledsaget hans tronbestigning, endte ugunstig for Det osmanske rike. Hans prestisje fikk sin første knekk med undertegnelsen av fredsavtalen i Zsitvatorok i 1606, so mavskaffet de årlige østerrikske tributtytelser.
Under det gjenværende av hans embedstid hengav Ahmed seg et fornøyelsenes liv. Demoralisering og korrupsjon i den offentlige forvaltning ble nå likeså allesteds nærværende som disiplinløsheten i den osmanske hærs rekker. Man sier at det var under Ahmed I at tyrkernes nytelse av tobakk ble innført og fikk fotfeste. 
Ahmed I huskes kanskje mest som byggherren for Sultan-Ahmed-moskeen (Den blå moské) i Istanbul. I hans regjeringstid ble også Aynalıkavakpalasset bygd.
Sultan Ahmet I syknet hen i 1617 med tyfus og søde av sykdommen natten mellom den 21. og den 22. november i en alder av 27 år. Han ble begravet i mausoleet ved siden av Den blå moské.
Lysá hora

Etymologi

Navnet kan oversettes med «skallet fjell», og har sitt opphav i at Lysá hora tidligere ikke hadde skog. Stedet er nevnt første gang i nedskrevne dokumenter fra 1261 som Lissa huera.
Palais Schwarzenberg

Palais Schwarzenberg er et palé i bydelen Landstraße i Wien. Det ble bygget fra 1697 for overhoffmarskalk Heinrich Franz greve av Mansfeld og fyrste av Fondi av Johann Lukas von Hildebrandt, og ble opprinnelig kalt Palais Mansfeld-Fondi.
Det er et sommerpalé med praktfulle haver, og ligger rett ved siden av Schloss Belvedere, som også ble bygget av Hildebradt, for prins Eugen av Savoia. Palais Mansfeld-Fondi ble ikke ferdigstilt før Mansfeld-Fondi døde, og i 1716 ble det uferdige paléet kjøpt av fyrst Adam Franz Karl von Schwarzenberg. Arkitektene Johann Bernhard Fischer von Erlach og Joseph Emanuel Fischer von Erlach fikk i oppdrag å fullføre paléet. Kuppelfreskene ble lavet av Daniel Gran i 1726, og paléet stod ferdig i 1728.
Paléet ble skadet av bombing under annen verdenskrig, men fullstendig gjenoppbygget etter krigen. Paléet brukes idag til forskjellig arrangementer, og huser bl.a. den sveitsiske ambassaden. Paléet eies fremdeles av familien Schwarzenberg.
Brass Band Treize Etoiles

Brass Band Treize Etoiles er et brassband med base i Wallis, Sveits. 
Brass Band Treize Etoiles ble stiftet i 1973. Korpset har vunnet en rekke brassbandkonkurranser; deriblant det nasjonale sveitsiske mesterskapet og det åpne sveitsiske brassbandmesterskapet. Brassbandet har representert Sveits flere ganger i europamesterskapet for brassband.
Vårsøg (album)

Vårsøg er et musikkalbum med Vårsøg, utgitt i 1977. Dette er bandets første plate.
Hallux valgus

Hallux valgus er en ervervet feilstilling i stortåens ledd. 
Hallux betyr tå. 
Valgus er beskrivelse av en feilstilling i et ledd hvor benet lengst vekk fra kroppen er dreid utover, vekk fra kroppens symmetriplan. Kalvbenthet er feilstilling i knærne, «genu valgum», det vil si at anklene står et stykke fra hverandre når knærne er rette og samlet.
Hallux valgus betyr at stortåen peker utover fra symmetriplanet, eller mot de andre tærne på samme fot på grunn av skjevhet i stortåens grunnledd (metatarsophalangealledd). 
Ofte sees dette sammen med diagnosen «hammertå» som innebærer feilstillinger i stortåens ledd slik at grunnleddet er bøyd oppover (dorsalfleksjon) og at det ytre leddet i stortåen (interfalangealleddet) er bøyd nedover (plantarfleksjon).
En annen diagnose som ofte forekommer samtidig er en dannelse av en kul på benet (eksostose) på innsiden av foten ved stortåens grunnledd. Det vil si en kul på benet i foten innenfor stortåa, (første metatars). Denne kulen vil trykke ut læret på siden av skoen ved stortåas grunnledd og gir ubehagelig trykk og smerter. 
Tilstanden opptrer som regel hos middelaldrende og er mest vanlig hos kvinner, hvor bruk av sko med høye hæler og smal såle foran på skoen trykker tærne sammen. 
Ortopediteknikere kan utforme fotsenger, som har et løft slik at forfoten/området som er vondt ikke blir belastet. De kan også tilpasse sko etter foten. 
Ved operasjon fjernes den innerste delen av det innerste benet (proksimale falang) av stortåa. Dette gir endel ubehag noen få uker, men pasientene er vanligvis fornøyde når disse ukene er over. 
Tidlig korreksjon av tverrplattfot og fornuftig bruk av sko, kan bremse utviklingen av tilstanden. Dog på lang sikt er kirurgi den eneste behandlingsformen som kan gi varig bedring av tilstanden.
Det statlige freds- og utviklingsrådet

Det statlige freds- og utviklingsrådet (burmesisk: နိုင်ငံတော် အေးချမ်းသာယာရေး နှင့် ဖွံ့ဖြိုးရေး ကောင်စီ, ofte forkortet SPDC fra engelsk: State Peace and Development Council) var det formelle navnet på militærregimet i Burma som styrte landet siden 1988. Rådet fikk navnet i 1997 da det skiftet navn fra «Det statlige rådet for gjenopprettelse av lov og orden» (State Law and Order Restoration Council, SLORC). 30. mars 2011 signerte seniorgeneral Than Shwe et dekret som formelt oppløste rådet, og overlot makten til en sivil regjering, ledet av Det forente solidaritets- og utviklingspartiet (USDP) og president Thein Sein.
Momentum (Storbritannia)

Momentum er en britisk politisk organisasjon på venstresiden, stiftet 8. oktober 2015 av Jon Lansman. Der er omkring 50 lokale grupper i Storbritannia. Per august 2016 hadde Momentum over 17000 medlemmer.
Marie Michelet

Familie

Hun var datter av presten Johan Cordt Harmens Storjohann (1832–1914) og Nanna f. Holmboe (1838–1898; se Holmboe-slekten) og vokste opp delvis i London og Tyskland. Faren var prest og den som startet Sjømannsmisjonen, mens moren mest var opptatt av sedelighetssaker. Faren var en steil personlighet som var sterkt imot datidens kvinnesaksbevegelse, og Marie har beskrevet i sin biografiske artikkel om Nanna Storjohann hvordan farens stivsinn og pietisme kuet moren, som likevel var meget aktiv innen sosialt arbeid livet igjennom. Blant annet opprettet Nanna Storjohann et herberge i Kristiania for arbeidssøkende hjemløse kvinner, som først bar navnet «Hjemmet for enligstillede kvinder», men fra 1912 fikk navnet «Nanna Storjohanns Minde».
Da Marie giftet seg i 1888 med teologiprofessor Simon Themstrup Michelet (1863–1942), fikk hun selv en ektemann som delte hennes eget syn på nødvendigheten av kvinnefrigjøring.
Ekteparet fikk fire barn; en sønn som døde tidlig og tre døtre. Datteren Bolette (Bodhild) Christine giftet seg i 1912 med den tyske presten Theodor Eduard Burkhardt og flyttet til Tyskland. Datteren Nanna Michelet ble landets første kvinnelige landbrukskandidat. Hun engasjerte seg i likhet med foreldrene i sosialt arbeid, deriblant i farens «Studentersettlement». I 1964 fikk Nanna Michelet Kongens fortjenstmedalje i gull for dette arbeidet. Den yngste datteren, Julie Michelet, ble i 1925 ansatt ved The Art Institute of Chicago. I 1931 opplyste jubileumsskriftet som ble utgitt i anledning 50-årsjubileet for Simon Michelets studentkull, at Julie da hadde stillingen som «Keeper of Muhammedan Art» ved museet.

Forfatterskap

Marie skrev flere barnebøker mens hun selv var småbarnsmor.
I 1946 ga hun ut en selvbiografi.

Kvinnesak og sosialt arbeid

Hun var også aktiv for å informere om hvordan kvinnene skulle ordne i huset, og skrev og var redaktør for kvinneblader og andre utgivelser i regi av Hjemmenes Vel, som hadde blitt startet i 1900 av blant andre Ragna Nielsen (1845–1924). Mellom 1902 og 1920 var hun nestleder i sentralstyret for norske sedelighetsforeningers paraplyorganisasjon. Fra 1905 jobbet hun som lærerinne ved ei middelskole i Bærum, der hun i 1906 hadde stiftet bygdens første kvinnegruppe og var første leder i mange år. Fra 1907 til 1910 var hun i styret for Norske Kvinners Nasjonalråd som Gina Krog hadde fått i gang i 1904, først for å sikre kvinner en stemmerett. Fra 1915 til 1935 var hun leder for Hjemmenes Vels Landsforbund, det senere så kjente Norges Husmorforbund.
På det nordiske plan var hun leder for Nordens Husmorforbund i periodene 1920–1924 og 1933–1937. En tid var hun også nestleder for International Council of Women.

Utmerkelser og æresbevisninger

I 1919 ble hun ble tildelt Kongens fortjenstmedalje i gull og i 1946 ble hun slått til ridder av første klasse av St. Olavs Orden. Fra Finland mottok hun Det finske Marthaforbunds æresmerke.
Klimatologi

Klimatologi er læren om klimatiske forhold, definert som de værforholdene midlet over enn viss periode og er en gren av fagene meteorologi og naturgeografi. 
Metodene for klimabeskrivelse vil variere med studert romlig skala og tidsskala. Typiske elementer som inngår i beskrivelsen vil være observasjonsserier av temperatur, nedbør, vind, stråling og lufttrykk sammen med geografiske faktorer som lengde- og breddegrad, høyde over havet, overflatebeskrivelse, jordbunnsforhold og vegetasjon.

Klassifikasjon

I klimatologien er områder med likeverdige klimatologiske betingelser klassifisert i klimasoner. Det mest utbredte systemet for klimaklassifikasjon  ble utviklet av Wladimir Köppen. Han laget en inndeling basert på årsmiddeltemperatur og nedbørfordeling oppstilt i et hydrotermisk klimadiagram. Hver sone ble betegnet med en bokstavkode. For å sette grensene mellom klimasonene betraktet Köppen den naturlige utbredelsen av typiske vegetasjonsformer.
Paleoklimatologi benytter indirekte målinger av tidligere tiders værpåvirkede materiale til rekonstruksjon av klima. Eksempler på prøvemateriale er iskjerner, årringer i trær (dendroklimatologi), og sedimentkjerner fra bunnen av innsjøer eller hav.
Portvaktfunksjonen

Portvaktens død

Framveksten av internett og sosiale medier gjør at portvaktfunksjonen reduseres eller faller helt bort. Enhver kan nå publisere seg selv og sin informasjon, uten investeringer eller kostnader av noen art – og være sin egen redaktør på eget nettsted, blogg eller andre sosiale og tilgjengelig plattformer.
Økosone

Økosone er en faunistisk inndeling av biosfæren som er klart avgrenset og stort sett følger kontinentenes naturlige grenser, i en biogeografisk regionsinndeling. Andre beskrivelser på økosone er faunaregion og zoogeografisk region.
Konseptet ble foreslått av Miklos Udvardy i 1975 i et miljøvernperspektiv. Inndelingen ble modifisert av WWF i 2000. De underinndelte økosonene i mer enn 800 økoregioner, i et system kalt Global 200. Økosoneinndelingen er også blitt anvendt av UNESCO ved utarbeidelse av verdensarvlisten. Sonene blir dessuten ofte referert til når nye arter av dyr blir vitenskapelig beskrevet.
Colobogaster

Utseende

Middelsstore, avlange, blanke, svarte til metalliske praktbiller. De fleste har en markert metallglans som ofte er grønnlig på pronotum og kobber- eller purpuraktig på dekkvingene. Bakkroppens sider er "sagtakkede" fordi ryggleddenes bakhjørner stikker spisst ut.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sør- og Mellom-Amerika.
SS «Espagne»

Konstruksjonen

Skipet ble sjøsatt med byggenummer 40 den 6. februar 1909 ved verftet Chantiers Navals Anversois Hoboken. Eieren var rederiet Adolf Deppe fra Antwerpen. Skipet var 71,78 m langt, 11 m bredt og stakk 3,7 m dypt. Tonnasjen var 1 463 brt. Det hadde en trippel-utvidelse sammensatt maskin som drev en propell. Dampen kom fra to kjeler og maskinen hadde en effekt på 150 hestekrefter. Den var levert av North East Marine Engine Co Ltd. Hartlepool.

Torpedert

25. desember 1917 ble «Espagne» losset på vei fra Le Havre i Frankrike til Newport (Monmouthshire) i Storbritannia. Klokken 18:35, ble hun truffet av en torpedo fra den tyske ubåten UC-71, kaptein CDT. Ernst Steindorff. Skipet sank på over 40 meters dyp. Av de 24 personene om bord, omkom 21. De tre øvrige ble reddet.

Vraket

Vraket ligger på mer enn 40 meters dyp og er i stor grad ødelagt.
Camerunadora

Utbredelse

Slekten lever i Kamerun.
Misaki Amano

Landslaget

Hun ble tatt ut i Japans tropp til VM i fotball 2007.
Peugeot 4007

Bilder

Klikk på bildene for å se dem i stort format.
Bernoulli-prinsippet

Bernoullis prinsipp slår fast at når gjennomstrømningen av et medium øker, vil trykket minke, altså at når en luft- eller væskemasse rører seg, vil trykket bli mindre enn om mediet står i ro. Dette er en forenkling av Bernoullis ligning, som slår fast at summen av energi i en gitt masse vil være konstant. Prinsippet er oppkalt etter den sveitsiske vitenskapsmannen Daniel Bernoulli.
Prinsippet blir også brukt i måling av gjennomstrømning. Røret blir strupt (slik at gjennomstrømningen blir lavere foran strupingen enn bak) ved hjelp av en måleblende, som er en innsnevring i røret. Da oppstår det et trykkfall, som kan måles ved å sammenligne trykket før og etter måleblenden. Ut fra dette kan en regne ut hvor stor gjennomstrømningen er. Et lignende måleprinsipp er måling med venturirør.

Feilbruk til forklaring av oppdrift

Bernoullis prinsipp blir ofte feilaktig brukt i forklaringer av oppdriften til en vinge. Denne forklaringen innebærer at luften som passerer over vingen har lengre vei enn luften som passerer under vingen, og må dermed ha høyere hastighet. Dette vil da etter Bernoullis-prinsippet gjøre at trykket blir mindre på oversiden enn undersiden av vingen, og vingen dyttes oppover.
Det største problemet med denne forklaringen er at den utelukker flygning med symmetriske vinger, ettersom de har lik avstand på begge sider av vingen. Videre skulle det også ikke vært mulig å fly opp ned.
I realiteten er Bernoulli-prinsippet noe involvert, men mesteparten av oppdriften kommer fra Newtons tredje lov, som gjør at vingen blir dyttet oppover når undersiden av vingen bøyer luftstrømmen nedover. Når luftstrømmen blir avbøyd mister den også fart relativt til vingen, slik at trykket blir høyere på undersiden enn på oversiden. På denne måten bidrar også Bernoullis-prinsippet til å skape oppdrift, men ikke på grunn av "Equal Transit"-teorien.
William Travilla

Bakgrunn

Travilla ble født i mars 1920 på Santa Catalina Island i California; dette er en stor øy ikke langt utenfor Los Angeles. Han var et vidunderbarn og fikk voksenundervisning på Chouinard Art Institute i Los Angeles fra han var åtte år gammel.

Karriere

William Travilla begynte sin designerkarriere som 16-åring med selge kostymeskisser til burleskdanserinner i Los Angeles for rundt fem dollar stykket.
William Travilla kom i 1942 til Hollywood og arbeidet først med B-filmer. Han fikk imidlertid fikk kontrakt med Warner Bros. som 24-åring og var på dette tidspunktet den yngste kostymedesigneren som hadde kontrakt med ett av de store filmselskapene. Han jobbet for det meste med b-filmer, men dette endret seg etter at han vant Oscar for beste kostymedesign i 1950, for Don Juans eventyr.
Travilla jobbet for det meste hos 20th Century Fox og blant hans mest kjente filmer er Viva Zapata! (1952), Herrer liker blonde piker (1953), Gresskar i nød (1955), Og så kom regnet (1955), Men de giftet seg med brunetten (1955), Fryktløse menn (1955), Bus Stop (1956) og Pillenes paradis (1967). Han designet kostymene til Marilyn Monroe i åtte av hennes filmer. Blant disse er flere av hennes mest kjente filmkostymer. 
William Travilla ble nominert til Oscar for beste kostymedesign tre ganger til, for Gift med en millionær (1953), Show business (1954) og The Stripper (1963).
På slutten av 1970-tallet designet Travilla for det meste for TV-produksjoner. En av hans mest kjente prosjekter fra denne perioden er miniserien Tornefuglene fra 1983, som skaffet han én Emmy-nominasjon. Han ble nominert til Emmy sju ganger og vant prisen to ganger: For The Scarlett O'Hara War (1985) og for én episode av Dallas.
I 1989, året før han døde, ble han belønnet med en Lifetime Achievement Award av Hispanic Designers Inc. I 2006 ble han posthumt innlemmet i Costume Designers Guilds Hall of Fame.
William Travilla døde av lungekreft 2. november 1990 på Good Samaritan Medical Center i Los Angeles.
Norgesmesterskapet i boksing 1923

Norgesmesterskapet i boksing 1923 ble arrangert av Norges Bokseforbund ved Høibraatens Idrætsforening 17.–18. mars i Drammens Theater og ved 
Sportsklubben Brage 24.–25. mars i Arbeiderforeningens sal i Trondhjem.
Det ble ikke utdelt noe mesterskap i fluevekt. Stevnet ble avbrutt kl. 3 om natten i Drammen. Peter Olai Sandstøl, Oddmund Gravem, Fredrik Michelsen og Arthur Olsen vant kvartfinalene og ble kvartmestere.
Kongepokalen var satt opp i lett tungvekt og vunnet av Knut Espetvedt.
Gent

Økonomi

Havnen i Gent, nord i byen, er den tredje største i Belgia. Havnen er tilknyttet havet gjennom Gent-Terneuzenkanalen.
Universitetet i Gent og mange forskningsorienterte selskaper holder til i sentrum og sør i byen. Som den største byen i Øst-Flandern har Gent også mange sykehus, skoler og kjøpesentre.
Turismen er sterkt økende og sysselsetter stadig flere.
Gentsystemet er et system for arbeidsledighetstrygd som er oppkalt etter Gent hvor systemet først ble benyttet.

Arkitektur

Mye av byens middelalderarkitektur er intakt og er svært godt vedlikeholdt. Sentrum er det største bilfrie by-område i Belgia. Interessante steder er St. Bavo-katedralen, klokketårnet, Gravensteenslottet og den utmerkede arkitekturen langs den gamle havnen Graslei. Gent har ivaretatt en fin blanding av nåtid og historie og er ikke noen død museumsby. Byen huser også et vakkert operahus og flere teatre.

Restauranter

Som de fleste belgiske byer har Gent et rikt nasjonalt og internasjonalt serveringstilbud. Spesielt det hyggelige småhusområdet «Patershol» har mange restauranter. «Sleepstraat» litt lengre nord har mange tyrkiske restauranter. Byen har ellers et rikt uteliv med mange konserter.

Festivaler

Gent er vertskap for noen store festivaler som den store Gentse Feesten (bokstavelig «Gentfesten»), I Love Techno, Flanders International Film Festival Ghent og Festival van Vlaanderen (Flandernfestivalen).

Museer

Viktige museer i Gent er Museum voor Schone Kunsten (Museum of Fine Arts), med bilder av Hieronymus Bosch, Jean Fouquet og mange flamske kunstnere. SMAK (Stedelijk Museum voor Actuele Kunst (Bymuseet for Samtidskunst)), med arbeider fra det 20. århundret av bl.a. Joseph Beuys og Panamarenko; og Designmuseet. Det er også et museum som presenterer Gents industrielle styrke, Museum voor Industriële Archeologie en Textiel (MIAT). Her finner du gjenskapt verksteder og butikker fra 1800-tallet og kan se vevemaskinene som står igjen i denne bygningen. Gravensteenslottet er også et museum som viser slottets utvikling siden det ble bygget i 1180. En del av slottsmuseet er også viet gamle tourturredskaper.

Samferdsel

De to Europaveiene E17 og E40 krysser ved Gent. Byen har også den tredje største jernbanestasjonen i Belgia.
Lokalt domineres kollektivtrafikken av busser og trikker. Gent er meget godt tilrettelagt for syklister. Mange av byens gamle torg er bygget om og har nå flere etasjer med parkeringshus under seg.
StepStone

Historie

StepStone ble etablert som Jobshop i Norge i 1996 og ble raskt den ledende aktøren i Europa gjennom oppkjøp og fusjoner. Selskapet endret navn til StepStone i 1999 og ble notert på Oslo Børs i 2000. Selskapets ledergruppe ble endret totalt i 2001, og en større omorganisering og restrukturering ble gjennomført. I oktober 2004 ble det norske selskapet EasyCruit AS med jobbportalen deltidsjobb.no og rekrutteringsverktøyet EasyCruit HR kjøpt opp og innlemmet i StepStone. I januar 2005 ble det skotske teknologibaserte rekrutteringsselskapet Obvious Solutions kjøpt opp og seks måneder senere gjennomførte man nok et stort oppkjøp gjennom teknologiselskapet i-GRasp i England. I 2009 ble StepStone et heleid datterselskap av det tyske mediehuset Axel Springer AG.
Adressen http://www.deltidsjobb.no peker nå rett til den internasjonale siden til Stepstone, og det finnes ingen norsk side.
Crook County (Wyoming)

Historie

Fylket ble grunnlagt i 1875.